Riigikantselei korraldab reedel, 7. augustil Stenbocki majas traditsioonilise avatud uste päeva. Stenbocki maja avatud uste päeval on valitsuse ja peaministri tööruumidega tutvuda soovijail võimalik osaleda ekskursioonidel algusega kell 11.00, 12.00, 13.00, 14.00 ja 15.00. Huvilistel palutakse eelnevalt registreeruda telefonil 693 5588 ning ekskursioonile tulles kaasa võtta pildiga dokument (ID-kaart, pass, juhiluba, tudengipilet).